తెలంగాణలో మహిళా తహసీల్దార్ దారుణహత్య WATCH LIVE TV
లంకేయులు మళ్లీ.. భారత్ టార్గెట్ 217
ఫార్మాట్ మారినా.. సొంతగడ్డపై శ్రీలంక ఆట మాత్రం మారలేదు. టెస్టుల్లో ఇప్పటికే భారత్ చేతిలో క్లీన్‌స్వీప్‌కి గురైన
TNN | Updated:
Aug 20, 2017, 06:19PM IST
ఫార్మాట్ మారినా.. సొంతగడ్డపై శ్రీలంక ఆట మాత్రం మారలేదు. టెస్టుల్లో ఇప్పటికే భారత్ చేతిలో క్లీన్&zwnj;స్వీప్&zwnj;కి గురైన ఆ జట్టు దంబుల్లా వేదికగా ఆదివారం జరుగుతున్న తొలి వన్డేల్లోనూ నిరాశపరిచింది. భారత్ బౌలర్లు అక్షర్ పటేల్ (3/34), జస్&zwnj;ప్రీత్ బుమ్రా (2/22) ధాటికి వరుసగా వికెట్లు చేజార్చుకున్న ఆ జట్టు 43.2 ఓవర్లలోనే 216 పరుగులకు కుప్పకూలిపోయింది. ఓపెనర్ డిక్వెల్లా (64: 74 బంతుల్లో 8x4) ఒక్కడే చెప్పుకోదగ్గ ఇన్నింగ్స్ ఆడాడు. చాహల్, కేదార్ జాదవ్ చెరో రెండు వికెట్లు తీయగా.. విరాట్ కోహ్లి ఒక రనౌట్ చేశాడు.
టాస్ గెలిచిన భారత్ కెప్టెన్ కోహ్లి తొలుత శ్రీలంకని బ్యాటింగ్&zwnj;కు ఆహ్వానించాడు. తొలి పవర్&zwnj; ప్లేలో టీమిండియా బౌలర్లపై ఎదురుదాడికి దిగిన ఓపెనర్లు డిక్వెల్లా, గుణతిలక (35: 44 బంతుల్లో 4x4) ఎడాపెడా బౌండరీలు బాదేసి 55 పరుగులు పిండుకున్నారు. అయితే.. జట్టు స్కోరు 74 వద్ద గుణతిలకని ఔట్ చేసి స్పిన్నర్ చాహల్ ఈ ఓపెనింగ్ జోడిని విడదీయగా.. అనంతరం వచ్చిన మెండిస్&zwnj;( 36: 37 బంతుల్లో 5x4)తో కలిసి డిక్వెల్లా లంక ఇన్నింగ్స్&zwnj;ని చక్కదిద్దాడు. కానీ.. ఈ సారి మరో స్పిన్నర్ కేదార్ జాదవ్ మెరిశాడు. అర్ధశతకం పూర్తి చేసుకుని జోరుమీదున్న డిక్వెల్లాని వికెట్ల ముందు దొరకబుచ్చుకున్నాడు. అనంతరం కొద్దిసేపటికే మెండిస్ (36) ఔటవడంతో శ్రీలంక తడబడింది. వరుసగా కపుగెదర (1), హసరంగ (2) తిసార పెరీరా (0), సండకన్ (5), మలింగ (8), విశ్వ (0) వికెట్లను చేజార్చుకుని తక్కువ స్కోరుకే పరిమితమైంది. ఒక ఎండ్&zwnj;లో వికెట్లు పడుతున్నా.. ఐదో స్థానంలో బ్యాటింగ్&zwnj;కి వచ్చిన మాథ్యస్ (36 నాటౌట్: 50 బంతుల్లో 1x4, 1x6) చివరి వరకూ క్రీజులో నిలిచి లంక పరువు నిలిపేందుకు విఫలయత్నం చేశాడు.